text: 15-årig dreng ramt af toget og død
  10 august 2017 kl. 15.29
  En 15-årig dreng er død, efter han torsdag eftermiddag blev ramt af et gennemgående tog på Tjæreborg Station.
  En 15-årig dreng blev torsdag ramt af et gennemgående tog på Tjæreborg Station ved Esbjerg.
  Drengen, der var fra lokalområdet, er død som følge af sine kvæstelser, oplyser Syd- og Sønderjyllands Politi i en pressemeddelelse.
  Ifølge politiets oplysninger er der tale om en tragisk ulykke, hvor den 15-årige dreng blev ramt af toget, da han ville krydse det overgangssted, hvor man kommer over på den modsatte perron.
  Drengens pårørende er underrettet.
  Alle tog til og fra Esbjerg er indstillet på ubestemt tid.
  